ועדת הכספים, כנסת 20, פרוטוקול מספר 459, 2016-09-18 11:00

משה גפני: שינויים בתקציב לשנת 2016.

משה גפני: פנייה לוועדה 84-88 - תקציב הביטחון.

<מתן יגל: הפנייה נועדה להעברת סכום של 2 מיליארד 110 מיליוני שקלים במימון לסעיף 15, וכן להגדיל את ההרשאה להתחייב בגובה של 2 מיליארד 678 מיליוני שקלים.

<מתן יגל: כל השימושים יוסברו בוועדה המשותפת.

משה גפני: את מה שאסור לפרט תעבירו לוועדה המשותפת.

משה גפני: אני מבקש לפרט את מה שאפשר לפרט.

<אלון בדש: התוספת שנדרשת בהרשאה ובתקציב היא אל מול הסיכום התקציבי.

<אלון בדש: אבן הדרך נסגרה בתאריך ה-4.5.

משה גפני: מדובר על הסכם בין משרד האוצר למשרד הביטחון.

משה גפני: נאלצתי לאשר את הסאגה הזאת בוועדת הכספים.

משה גפני: צחי הנגבי, שהוא יושב ראש הוועדה המשותפת, ביקש ממני למלא את מקומו.

משה גפני: התברר בישיבה שההסכם הוא הסכם שאפשר היה להראות לחברי הוועדה המשותפת אבל לא הראו, רק אני ראיתי אותו.

משה גפני: זה היה הסכם בין משרד האוצר למשרד הביטחון.

משה גפני: כולנו מייחלים שההסכם הזה יחזיק ויהיה תקף.

משה גפני: הכסף הזה הוא חלק מההסכם, נכון?

<אלון בדש: נכון.

<אלון בדש: התקציב הזה הוא חלק מההסכם, הוא חלק מתכנית העבודה שצה"ל פועל על פיה.

<אלון בדש: ההסכם הוא תחת ההבנה שבמידה והצבא ימלא את חלקו, אגף התקציבים במשרד האוצר אכן יעמיד את הכסף, אכן יעמוד בחלקו בסיכום.

<אלון בדש: אין פה אירועים או שימושים שלא הוצגו בוועדת החוץ וביטחון ובוועדה המשותפת.

<אלון בדש: לאחר שאומץ התקציב על ידי הקבינט ב-11.8, הוכנה חבילת חקיקה.

<אלון בדש: החקיקה אמורה לבוא לוועדות הכנסת השונות, חלקן לפי נושא.

<אלון בדש: יש נושא של כוח אדם.

<אלון בדש: יש פה אירועים של שינויים מבניים בתקציב הביטחון, ברישום.

<אלון בדש: יש אירוע של הגמלאות.

<אלון בדש: האירוע של השיקום, איך הנושא הזה יטופל, כל המנגנון יוצג בחקיקה.

<אלון בדש: הצבא עובד לפי ווליום שהכסף הזה אמור להגיע אליו.

<אלון בדש: כרגע אנחנו מבקשים חלק מהתקציב, לא את כל התקציב, כי עוד לא הסתיימו הליכי החקיקה, עוד לא הסתיימה השנה.

<אלון בדש: אנחנו מניחים שעם תום החקיקה, שזה משהו שלא תלוי בנו, תושלם יתרת התקציב.

<אלון בדש: למרות כל הסאגה שהייתה אם כן או לא יציגו את הסיכום התקציבי, הסיכום התקציבי הונח כולו ללא צנזורה אצל יושב-ראש הוועדה המשותפת.

<אלון בדש: בניגוד לאותו לילה של סוף שנת תקציב 2015 שרק אתה ראית את הסיכום, כל הח"כים של הוועדה המשותפת מכירים את הסיכום.

<אלון בדש: אנחנו במקום אחר מבחינת הסיכום התקציבי.

סתיו שפיר: מאיפה הסכומים האלה נלקחים?

<מתן יגל: סכום של כ-2 מיליארד שקלים מגיע מתשלומי ריבית וגמלאות.

<מתן יגל: במהלך בניית התקציב לשנים 2015,2016, נבנו סכומים שאנחנו עתידים לשלם בגין ריביות ובגין גמלאות.

<מתן יגל: בעבודה משותפת עם החשב הכללי נעשה עדכון מחדש כך שהתפנה מקור של כ-1.7 מיליארד שקל מהוצאות הריבית, ועוד כ- 300 מיליון שקל ממנהלת הגמלאות.

סתיו שפיר: יש פה קיצוץ מחוק חיילים משוחררים.

<מתן יגל: בנוסף, יש 138 מיליון ש"ח שהגיעו מסעיף 46 - חיילים משוחררים.

<מתן יגל: החיילים מקבלים פיקדון שהם יכולים למשוך לאורך 5 שנים.

<מתן יגל: אנחנו מבצעים יחד עם היחידה להכוונת חיילים משוחררים הערכה כל שנה כמה ימשכו.

<מתן יגל: הביצועים בפועל היו יותר נמוכים, על כן אנחנו מושכים חלק מהסכום שתוקצב ביתר.

<מתן יגל: חשוב לי להבהיר, שום זכות לא נפגעת כתוצאה ממשיכת הכספים האלה, זה פשוט עדכון של הערכה שבוצעה בתחילת השנה.

סתיו שפיר: אתם בטוחים בזה בוודאות?

סתיו שפיר: יש פה מישהו מהקרן שיכול להסביר את זה, שיכול לאשר את זה?

<מתן יגל: אין פה מישהו מהקרן.

<מתן יגל: כל הסכומים האלה הם לפי חוק.

סתיו שפיר: אני מכירה את חוק התקציב.

סתיו שפיר: זה אומר שכשהכנסת מצביעה על תקציב, הממשלה עומדת בתקציב לאורך השנה.

סתיו שפיר: אין פה סכנה שיגיעו חיילים שיבואו למשוך את הפיקדון שלהם ולא יהיה להם כסף?

<מתן יגל: לא קיימת סכנה כזאת.

סתיו שפיר: יש מספיק כספים לכל מי שמשתחרר?

<מתן יגל: כן.

מיקי לוי: אתה אומר שב-2015 נוצר עודף, נכון?

<מתן יגל: נכון.

מיקי לוי: גם ב-2014 היה אמור להיווצר עודף תקציבי, כי לקחו את המתכונות ואת המסגרת של אותן תבניות של 2014 והשיתו אותן על 2015.

<מתן יגל: ב-2015,2016 בוצעו הערכות חדשות שמתבססות על זרם של חיילים.

<מתן יגל: זה לאו דווקא לפי מה שהיה ב-2014.

<מתן יגל: כל פעם מתבצעות בתקצוב של הסעיף הזה הערכות.

סתיו שפיר: מתי הערכות מתבצעות?

<מתן יגל: בעת בניית התקציב.

סתיו שפיר: אז למה עכשיו באתם עם הערכה הזאת?

<מתן יגל: כי לקראת סוף השנה אנחנו לא רוצים שיישארו עודפים שלא ינוצלו, אנחנו מעדיפים להסיט את הכסף לשימושים.

סתיו שפיר: אבל את הערכה הזאת עשיתם לפני.

<מתן יגל: לפני ובמהלך התקופה.

מיקי לוי: בתוך המסגרות האלו יש כאלה שלא ניצלו את הכסף כי עברו 5 שנים?

<מתן יגל: יש כאלה.

<מתן יגל: זה אחוז מאוד קטן.

מיקי לוי: על כמה כסף מדובר?

<מתן יגל: מיליונים בודדים.

<מתן יגל: ביחד עם היחידה להכוונת חיילים משוחררים אנחנו עושים מאמץ מאוד גדול להביא לזה שהחיילים ישתמשו בכסף הזה, זאת על ידי הגברת הפרסום והמודעות בקרב המשתחררים ובקרב אנשים שהשתחררו.

<מתן יגל: הרצון הוא שזה יגיע לכל חייל וחיילת.

מיקי לוי: פרסומים זה נחמד, אבל אפשר לאתר חייל או חיילת שלא לקחו את הכסף שלהם מכל מיני סיבות.

מיקי לוי: אפשר לעשות קצת יותר מפרסום.

<מתן יגל: אני חושב שעושים מאמץ מאוד גדול.

<מתן יגל: אחוז החיילים והחיילות שלא מגיעים למשוך את הפיקדון לאחר 7 שנים הוא פחות מ-2% או אחוז.

<מתן יגל: מדובר במספרים בשוליים.

סתיו שפיר: מה הסיבות לכך?

מיקי לוי: האם ניתן להוסיף עוד שנתיים כדי שאותם חיילים יעשו שימוש בכסף המגיע להם?

<מתן יגל: אנחנו לא בטוחים שזאת הסיבה שבגללה החיילים לא מושכים והשנתיים זה מה שייתן את הפתרון.

סתיו שפיר: בדקתם מה הסיבה?

<מתן יגל: לא בדקנו.

סתיו שפיר: אתם לא עושים בדיקה של זה?

<מתן יגל: אני מאמין שהקרן עושה.

סתיו שפיר: לא יכולה להיות סיבה הגיונית לכך שחיילים לא ימשכו את הפיקדון.

<מתן יגל: יכולות להיות סיבות שונות.

<מתן יגל: אפשר להפנות שאילתא לקרן.

רחל עזריה: יש לכם רעיון איך אפשר למצוא את אותם חיילים שלא מושכים את דמי הפיקדון?

משה גפני: נזמין את הקרן.

משה גפני: מי בעד אישור פניות 84-88, ירים את ידו?

משה גפני: מי נגד, מי נמנע?

משה גפני: בעד – 4

משה גפני: נמנעים – אין

משה גפני: פניות מספר 91-93.

<יובל טלר: לאור הקמת סעיף 22 בשנת 2016, העודפים המחויבים של כל התקציבים הקיימים בסעיף 22 הועברו לסעיפים שבהם הם נוצרו.

<יובל טלר: בפניות קודמות שנדונו על שולחן הוועדה, אושרה העברה תקציבית של 80% מהעודפים המחויבים בתקציב המשרד לשירותי דת - הרבנות הראשית בסעיף 04, ותקציבי בתי הדין הרבניים בסעיף 08.

<יובל טלר: הפנייה הזאת היא פנייה שנועדה להעברת הסעיפים מהסעיפים בהם הם נוצרו לסעיפים שבהם הם משומשים בשנת 2016.

משה גפני: מי בעד פניות 91 עד 93, ירים את ידו?

משה גפני: מי נגד, מי נמנע?

משה גפני: בעד – 3

משה גפני: נמנעים – אין

סתיו שפיר: אני מבקשת רביזיה.

משה גפני: פניות מספר 114 עד 116.

<עידו סופר: הפנייה נועדה לתקצוב המשרד לפיתוח הפריפריה, הנגב והגליל בסך של 185 מיליון שקל, וכן הקצאת 3 תקנים.

<עידו סופר: כוח האדם זה 180 מיליון ₪ שהינם מתוקף החלטת ממשלה מספר 631.

<עידו סופר: המקור הוא מתקציב משרד הכלכלה בהתאם להחלטה.

<דרור סורוקה: בהחלטת הממשלה 631 מנובמבר 2015 נקבע כי יוקצו למשרד במהלך 2016 300 מיליון שקלים בהרשאה להתחייב, ועוד 19 תקני כוח אדם.

<דרור סורוקה: ההקצאות של התקנים ושל כוח האדם מתבצעים במהלך השנה על פי תכנית העבודה.

<דרור סורוקה: במקרה הזה מוקצים 3 עובדים שתהליכי המכרז שלהם הסתיימו, ועוד 180 מיליון ₪ ליישום תכנית העבודה של המשרד שגובשה ונמצאת בתהליכי הפעלה.

סתיו שפיר: זה כסף שאתם מתכוונים להעביר עוד השנה.

<דרור סורוקה: הכסף יחויב השנה באופן מלא.

<דרור סורוקה: פרסמנו נוהל למוסדות ציבור ולרשויות בפריפריה החברתית- זה אומר מתנ"סים, אולמות ספורט, מגרשים, כל מוסדות הציבור למיניהם.

<דרור סורוקה: יש לנו 22 רשויות שהגישו בקשות.

<דרור סורוקה: זה נמצא בתהליכי בדיקה מתקדמים.

מיקי לוי: מה הם?

מיקי לוי: אתם יכול להגיד לנו שמות?

<דרור סורוקה: לוד, רמלה, ירושלים, בני ברק, רכסים, טירת הכרמל.

<דרור סורוקה: אנחנו מטפלים גם בשכונות.

<דרור סורוקה: יש לנו בקשות של עיריית תל אביב לשכונות בדרום, יש לנו בקשה לשדרת חיפה, בקשה בבת ים.

סתיו שפיר: מה קורה עם התכנית לחיזוק הצפון?

<דרור סורוקה: עד כמה שאני מבין, זה נמצא בידיים של משרד האוצר, לא במשרד שלנו.

סתיו שפיר: למיטב הבנתי, שר האוצר, ראש הממשלה והשר שמכהן כראש משרדך הבטיחו לתושבי הצפון כבר מספר פעמים שהתכנית הזאת הולכת להתממש בתקציב הנוכחי.

סתיו שפיר: זה לא נמצא בתקציב.

סתיו שפיר: אתם מביאים לפה שורה של העברות, חלקן נשמעות מאוד מאוד חשובות, אבל התכנית המרכזית - -

משה גפני: סתיו, זאת שאלה שאני מצטרף אליה.

משה גפני: הוא לא יודע לענות עליה.

סתיו שפיר: אולי משרד האוצר יוכלו לענות.

סתיו שפיר: מדובר בתכנית מרכזית שהתחייבתם עליה לפריפריה.

משה גפני: אני אשאל את ראש הממשלה את השאלה הזאת.

סתיו שפיר: אחרי שעשו את מסיבות העיתונאים אמרו שמקימים ועדה.

משה גפני: זאת שאלה בדרג של השרים.

משה גפני: מי בעד אישור פניות 114 עד 116, ירים את ידו?

משה גפני: מי בעד, מי נמנע?

משה גפני: בעד – 3

משה גפני: נמנעים – 2

משה גפני: פניות 68 עד 69.

<דניאל מלצר: הפנייה נועדה להעביר עודפים מחויבים בסך 66 מיליון שקלים של מינהל התכנון משנת 2015, 2016.

משה גפני: מינהל התכנון זה לא משרד האוצר?

<דניאל מלצר: כן.

משה גפני: למה משרד הפנים פה?

<דניאל מלצר: מינהל התכנון עבר בשנת 2015 ממשרד הפנים למשרד האוצר.

<דניאל מלצר: העודפים ממשרד הפנים אושרו פה בוועדה.

משה גפני: הבקשה היא להעביר את זה ממשרד הפנים למשרד האוצר?

<דניאל מלצר: כן.

<עידן הרשקוביץ: כבר קיבלנו אישור מוועדת הכספים, אבל הם הועברו לתקנות הישנות.

מיקי לוי: למה מיועד הכסף הזה, יש תכנון?

<עידן הרשקוביץ: יש תכנון.

<עידן הרשקוביץ: העודפים המחויבים שלנו משמשים לכל הפעילויות הרב שנתיות שאנחנו עושים, שזה תכניות מתאר, העסקת חברות מתכננות וכו'.

<עידן הרשקוביץ: חלק מזה זה כל מיני דברים שהתחייבנו עליהם בסוף שנה ולא הספקנו לשלם.

סתיו שפיר: תעבירו לנו את רשימת ההתחייבויות שבגינן אתם מעבירים את זה עכשיו.

משה גפני: מי בעד אישור פניות 68 עד 69, ירים את ידו?

משה גפני: מי נגד, מי נמנע?

משה גפני: בעד – 3

משה גפני: נמנעים – 2

משה גפני: מספר פנייה לוועדה 71.

מיקי לוי: למי זה מיועד?

<רותם פאר: לטובת חיזוק פעילות רווחה.

מיקי לוי: אני יכול להבין מה?

מיקי לוי: כשנפלו פה טילים, לא נתנו כסף לתמיכה באזרחים שחטפו טילים.

בצלאל סמוטריץ': לא נתנו?

בצלאל סמוטריץ': לעוטף עזה לא נתנו?

סתיו שפיר: אלה פירורים שהם בלתי נתפסים בכמה הם קטנים ועלובים.

סתיו שפיר: במרכזי חוסן היינו צריכים להתחנן כל השנה כדי שיוסיפו פסיכיאטר למרכז בשדרות.

סתיו שפיר: אני העברתי אליכם פנייה לגבי חלוקת הכספים בקיץ הקודם לטובת שירותי רווחה ביהודה ושומרון.

סתיו שפיר: דובר אז על עובדים סוציאליים, על מרכזי חוסן, על דברים מהסוג הזה.

סתיו שפיר: לא קיבלתי עד היום תשובה.

סתיו שפיר: זה נשלח לפני 8 חודשים.

בצלאל סמוטריץ': אין החלטה מהקיץ שעבר.

<רותם פאר: לא קיבלתי את הפנייה.

סתיו שפיר: זה מאושר שקיבלתם את הפנייה.

סתיו שפיר: לא התקבלה על זה תשובה.

סתיו שפיר: להזכירכם, באחת מהפעמים האחרונות שהועברו כספים ליהודה ושומרון, איכשהו זה התגלגל לעמותות פוליטיות לצורכי תעמולה.

<חנן פריצקי: אני לא יודע על מה את מדברת.

<חנן פריצקי: אני לא מכיר החלטה ספציפית לגבי תוספת לנושא חוסן בנושא רווחה ליהודה ושומרון.

<חנן פריצקי: יש החלטת ממשלה קודמת על "צוק איתן".

<חנן פריצקי: מדובר בעיקר על אזור עוטף עזה והדרום.

<חנן פריצקי: אני יודע שבזמנו ביקשת על זה הסברים.

<חנן פריצקי: לגבי יהודה ושומרון, החלטת הממשלה היא מיוני 2016.

<חנן פריצקי: אנחנו מתקצבים אותה עכשיו.

<חנן פריצקי: זו ההחלטה.

<חנן פריצקי: ההחלטה מדברת על תוספת של 6 מיליון שקל.

<חנן פריצקי: חילקנו את זה בין כל הישובים.

<חנן פריצקי: יש קריטריונים מסודרים לגבי מי מקבל, איך מקבל.

סתיו שפיר: תעביר אותם.

<חנן פריצקי: עד שזה לא היה סגור לא זזנו סנטימטר.

סתיו שפיר: זה מועבר דרך הרשויות המקומיות?

<חנן פריצקי: רשויות מקומיות בלבד.

סתיו שפיר: למה זה מועבר לרשויות?

<חנן פריצקי: אנחנו עובדים מול הרשויות המקומיות.

<חנן פריצקי: כל שיטת הרווחה עובדת באמצעות הרשויות המקומיות.

<חנן פריצקי: הן הזרוע הארוכה שלנו לטיפול.

<חנן פריצקי: הרשות היא זאת שמבצעת את הפעילויות.

<חנן פריצקי: הן מדווחות לנו אחר כך על הפעילויות שהן עושות.

<חנן פריצקי: הכל עובר אצלנו.

<חנן פריצקי: יש לי תקציבן בכל מחוז, הוא בודק את ההוצאה, הוא מוודא שההוצאה הלכה למטרות הרלוונטיות.

סתיו שפיר: איך אתם מוודאים שהכסף הזה מגיע לצרכים הרלוונטיים?

<חנן פריצקי: אנחנו מעבירים את זה לרשויות המקומיות.

<חנן פריצקי: אנחנו מבקשים דיווחים פרטניים מכל רשות ורשות.

<חנן פריצקי: יש לי תקציבן בכל מחוז ומחוז שבודק את ההוצאות עד רמת הקבלה הכי בודדת כדי לוודא שהכסף הגיע למטרתו.

<חנן פריצקי: אנחנו מדברים על טיפולים פסיכולוגים, אנחנו מדברים על טיפולים בטראומה, אנחנו מדברים על דברים שלא יכולים להגיע לעמותות כאלו ואחרות, עד כמה שאנחנו יכולים לבדוק.

<חנן פריצקי: אני חושב שאנחנו עושים בדיקה פלוס פלוס לגבי כל העניין הזה.

סתיו שפיר: מהחשבת הכללית נמסר לי בפעם הקודמת שהם לא יכולים לבדוק.

משה גפני: מי בעד פנייה 71, ירים את ידו?

משה גפני: מי נגד, מי נמנע?

משה גפני: בעד – 3

משה גפני: נמנע - אין

משה גפני: מר פריצקי, תעביר לנו את הנתונים.

סתיו שפיר: חנן, תעביר לנו את כל הנתונים של הכספים שהועברו לעוטף עזה.

משה גפני: פניות 110 עד 112.

<יובל טלר: הפנייה נועדה לתקצוב משרד הבינוי והשיכון בסך של 33.8 מיליון שקלים.

<יובל טלר: 19 מיליון שקל נועדו לתקצוב האבטחה במזרח ירושלים בהתאם להחלטת ממשלה 717 מיום ה-15 נובמבר, 11.8 מיליון שקל נועדו לתגבור תקציבי התפעול, המחשוב והמחקרים שמבצע משרד הבינוי והשיכון בהתאם לביצוע בפועל ובהתאם לסיכום בין המשרדים, וכן תקצוב של 3 מיליון שקל לתגבור פעילות המשרד לשיקום שכונות חברתי בהתאם להסכמות בין המשרדים.

סתיו שפיר: שיקום שכונות חברתי זה אבטחה למזרח ירושלים?

<יובל טלר: יש שני נושאים שונים.

סתיו שפיר: אתם מפנים בדברי ההסבר את הסיפור של האבטחה במזרח ירושלים להחלטה ממשלה 717.

סתיו שפיר: יש פה מקרה מאוד משונה.

סתיו שפיר: לפני חודש הועבר כאן בוועדה סכום של 41 מיליון שקלים לאבטחה במזרח ירושלים מתוקף החלטה 717.

סתיו שפיר: זה היה קיצוץ שקיצץ בין היתר בתקציבי שיקום דיור ציבורי, עידוד תעסוקה באוכלוסיות חלשות ועוד ועוד.

סתיו שפיר: אמרו לנו שזה מתוקף אותה החלטת ממשלה 717.

סתיו שפיר: עכשיו מגיעה העברה נוספת מתוקף אותה החלטה 717 לאבטחה במזרח ירושלים.

סתיו שפיר: אני חייבת להגיד לכם שיש פה משהו מאוד תמוה.

סתיו שפיר: אתם אומרים לנו שאפשר מתוקף אותה החלטת ממשלה להזרים כספים באופן חופשי.

סתיו שפיר: יכול להיות שבשבוע הבא נקבל עוד פעם פנייה לאבטחת מזרח ירושלים מתוקף אותה החלטת ממשלה, אולי גם בשבוע לאחר מכן.

סתיו שפיר: החלטת הממשלה לא מצביעה על סכום מוגבל של כסף, מדובר על הזרמה חופשית.

סתיו שפיר: אם זה מתוקף החלטה 717, היה מן הראוי שבאותה העברה תגדילו את התקציבים ליוצאי אתיופיה ולניצולי שואה שכלולים בהחלטה הזאת ומשום מה לא מקבלים פה תקציבים.

סתיו שפיר: שנית, שיובהר לחברי הוועדה שהחלטת הממשלה זה בעצם הסכם פתוח, זה הזרמת כסף באופן חופשי.

מיקי לוי: החלטת הממשלה לא כוללת מסגרת תקציבית?

משה גפני: אני מכריז על הפסקה של חצי שעה.

משה גפני: אני מחדש את הישיבה.

משה גפני: מספר פנייה לוועדה 110 עד 112.

<יובל טלר: בנוגע לעבודת הממשלה במזרח ירושלים, עבודת הממשלה מתחלקת לשניים: יש את העבודה שהמשטרה עושה כמו בעוד מקומות אחרים בארץ, ויש את האבטחה במזרח ירושלים שמבצע משרד הבינוי והשיכון.

<יובל טלר: בפנייה הקודמת ניתנה תוספת תקציבית למשרד לביטחון פנים למטרה של עבודת המשטרה במזרח ירושלים.

<יובל טלר: הפנייה התקציבית הזאת נועדה לתגבור תקציבי האבטחה במזרח ירושלים שמבצע משרד הבינוי והשיכון.

<יובל טלר: מדובר בשתי פעילויות שונות.

סתיו שפיר: בפנייה הקודמת הצגתם את זה ככסף שעובר לאבטחה במזרח ירושלים, אחר כך נאמר על ידי נציג המשרד לביטחון פנים שזה מועבר למשטרה באיזו שהיא חלוקה אחרת שהיא לא רק מזרח ירושלים.

סתיו שפיר: אתם לא אמרתם אז לוועדה שמדובר בהעברה חלקית.

משה גפני: אם מה שחברת הכנסת סתיו שפיר אומרת לגבי הפנייה הזאת הוא נכון, אני מדלג עליה.

<יובל טלר: לא מדובר בהעברה ללא הגבלה.

<יובל טלר: התוספת התקציבית שניתנת מכוח החלטת הממשלה לתקציבי אבטחה במשרד הבינוי והשיכון, ה-19 מיליון האלה ממצים את התוספת התקציבית שיקבל משרד הבינוי והשיכון בנושא אבטחה במזרח ירושלים.

סתיו שפיר: איפה זה כתוב?

סתיו שפיר: איך ההחלטה הקודמת העבירה כסף דרך המשטרה לעניין הזה?

<יובל טלר: יש פעילויות שונות.

סתיו שפיר: זה לא מוסבר בהעברה.

סתיו שפיר: אמרתם אבטחה במזרח ירושלים, עכשיו אתם אומרים שוב אבטחה במזרח ירושלים.

סתיו שפיר: שתיהן מכוח אותה החלטת ממשלה.

סתיו שפיר: האם יש עוד סכומים שהולכים לעבור למטרה הזאת מכוח אותה החלטת ממשלה?

<יובל טלר: אני לא מכיר סכומים נוספים שאמורים לעבור.

<יובל טלר: החלטת הממשלה הייתה החלטה רוחבית, היא לא קבעה במפורש את אופן ההקצאה התקציבית.

סתיו שפיר: הדבר המדהים הוא שלאותה החלטת ממשלה קראו "התכנסות למסגרות פיסקליות".

סתיו שפיר: בהחלטה, שזה השם שלה, יש כמה דברים שאנחנו צריכים בגללם לעשות קיצוץ רוחבי מטורף שהוריד משירותים חברתיים כספים.

סתיו שפיר: את התירוצים האלה מכרתם לנו אז.

סתיו שפיר: בתוך אותה החלטה אין מסגרות פיסקליות, אין מסגרת, אתם יכולים לבוא ולהעביר באופן חופשי עוד כסף לתקנה הזאת.

<יובל טלר: כמובן שיש מסגרות.

<יובל טלר: לא מדובר באותה תקנה.

<יובל טלר: מדובר בתקנות נפרדות.

<יובל טלר: הפנייה הקודמת הייתה העברה למשרד לביטחון פנים, הפנייה הזאת היא פנייה לתקציבי משרד השיכון.

<יובל טלר: מדובר בשתי פעילויות שונות שקורות במזרח ירושלים.

סתיו שפיר: איפה כתוב בהחלטת הממשלה כמה כסף אמור לעבור ושזה אמור לעבור בשני משרדים שונים?

<יובל טלר: זה לא כתוב בהחלטת הממשלה.

<יובל טלר: החלטת הממשלה הייתה החלטת מסגרת, היא לא הגדירה במפורש כמה כסף.

סתיו שפיר: באותה החלטה היה אמור ללכת כסף ליוצאי אתיופיה, לניצולי שואה, לנושאים מאוד משמעותיים.

<יובל טלר: הכספים הועברו בדיוק לנושאים האלה.

סתיו שפיר: לא.

סתיו שפיר: אתה עכשיו אומר לי שאנחנו חשבנו שהכספים שמועברים לשם אלה הכספים, כאשר בעצם זה התקצץ עוד קצת כי היה לכם שם עוד קצת כסף להעביר דרך משרד השיכון.

<יובל טלר: התקצץ?

<יובל טלר: חס וחלילה.

<יובל טלר: לא מדובר בקיצוץ נוסף.

<יובל טלר: הפוך, בפנייה הקודמת היה קיצוץ.

סתיו שפיר: התקצץ מהרגע שזה היה אמור להגיע אליהם, לציבורים שהיו אמורים ליהנות מאותה החלטת ממשלה.

<יובל טלר: שום דבר לא התקצץ.

<יובל טלר: הפוך, ההחלטה אומרת במפורש שיש כמה יעודים.

<יובל טלר: אחד היעודים הוא גם אבטחה במזרח ירושלים.

<יובל טלר: שום דבר לא השתנה.

סתיו שפיר: מה המסגרת התקציבית שלה?

<יובל טלר: לא נקבע במפורש בהחלטה מה המסגרת לכל תחום.

סתיו שפיר: מתוך כך אנחנו יכולים להבין שאתם יכולים להביא עוד כספים שייכנסו לתוך המסגרת התיאורטית הזאת שאתם לא מוכנים להגיד מה היא.

סתיו שפיר: יש פה איזו שהיא מסגרת לא ברורה, לא אומרים לנו מה היא, אפשר תמיד להרחיב אותה.

משה גפני: הוא אומר שההחלטה מוגבלת.

<יוסי שבת: החלק של משרד הבינוי והשיכון אף פעם לא היה שונה, הוא לא זז או השתנה בגלל בקשות כאלו או אחרות.

<יוסי שבת: התקציב שאנחנו מקבלים עדיין לא מספיק לפעילות.

<יוסי שבת: אנחנו אמורים לקבל העברה ממשרד ירושלים והתפוצות בגובה של 4 מיליון 350 אלף.

<יוסי שבת: בניגוד לעבודת המשטרה שמבצעת את החלק שלה במזרח ירושלים, זה תשלום שלנו לחברות פרטיות שמבצעות פעילות אבטחה במזרח ירושלים.

<יוסי שבת: מדובר על היקף תקציב כולל של בערך 70,80 מיליון בשנה.

סתיו שפיר: מה זה "בערך"?

<יוסי שבת: הוא משתנה.

<יוסי שבת: בשנת 2013 הוא עמד על 84, בשנת 2014 הוא עמד על 87 הרשאה להתחייב.

סתיו שפיר: הגענו ל-100 בשנה שעברה.

<יוסי שבת: לא.

<יוסי שבת: בשנה שעברה היינו ב-62 מיליון.

סתיו שפיר: על שינויו?

<יוסי שבת: כן.

סתיו שפיר: אתם העברתם אחר כך עוד 35 מיליון למצלמות אבטחה.

<יוסי שבת: לא הועבר.

<יוסי שבת: אנחנו כל הזמן מבקשים את זה.

סתיו שפיר: משטרת ישראל היא זאת שאמורה לאבטח, היא עושה את העבודה שלה.

סתיו שפיר: היא עושה את העבודה שלה באומץ רב.

סתיו שפיר: היא עושה את עבודתה נאמנה.

סתיו שפיר: בהעברה הקודמת אמרתם שאתם מעבירים את הכסף לאבטחת מזרח ירושלים דרך משטרת ישראל.

<יובל טלר: מדובר בשתי פעילויות שונות.

סתיו שפיר: עכשיו אתם אומרים שאתם מעבירים את זה דרך חברות אבטחה.

סתיו שפיר: מה עם חברות האבטחה האלו?

סתיו שפיר: זה לא נוגע לסוגיה שעלתה פה לגבי החלטת הממשלה.

סתיו שפיר: אתם אומרים שיש פה החלטת ממשלה שאין לה מסגרת.

מיקי לוי: זה התחיל עם 23 מיליון, גדל ל-35 מיליון, וזה ימשיך לגדול ככל שבתי היהודים בעיר העתיקה יתפסו נפח.

מיקי לוי: העיר העתיקה היא בקונצנזוס, למיטב ידיעתי והבנתי.

סתיו שפיר: למה שהמשטרה לא תאבטח אותם?

מיקי לוי: משטרת ישראל לא מעמידה שוטר ליד כל בית.

מיקי לוי: היא נותנת שירותי משטרה, היא נותנת אבטחה מרחבית.

סתיו שפיר: משטרת ישראל יודעת איזו אבטחה צריך לתת.

מיקי לוי: זה לא תפקידה של המשטרה.

סתיו שפיר: כשצריך אבטחה מקומית וספציפית, משטרת ישראל לא עושה את זה?

סתיו שפיר: ברור שהיא עושה את זה.

מיקי לוי: אם יש משחק כדורגל, אז משטרת ישראל נותנת נקודתית.

מיקי לוי: זה לא משהו שבא כל הזמן.

מיקי לוי: כששוטר מוצב בפני שגרירות, השגרירות עצמה משלמת למשטרה, אלא אם כן יש יחסי גומלין בין מדינת ישראל לאותה מדינה במקום אחר.

מיקי לוי: התקציב הזה ניתן לאבטחת בתי היהודים.

מיקי לוי: אבטחת הכותל ואבטחת הכותל הקטן היא באחריות משטרת ישראל.

מיקי לוי: משטרת ישראל לא מאבטחת בתים פרטיים.

סתיו שפיר: זה לא עונה על הסוגיה התקציבית שיש פה.

סתיו שפיר: איך יכול להיות שמתוקף החלטת ממשלה מותר לגזור אין סוף פניות תקציביות בלי להגביל את התקרה?

מיקי לוי: זה סיפור אחר.

סתיו שפיר: אתם מכרתם לנו סיפור שהייתם צריכים לקצץ בשירותים חברתיים בשביל להתכנס למסגרות פיסקליות, עכשיו אתם אומרים שאין בכלל מסגרות.

סתיו שפיר: תחזירו את הכסף שקיצצתם מהשירותים החברתיים, מסתבר שהמסגרת הזאת פתוחה לחלוטין לשינויים.

סתיו שפיר: תחזירו את הכסף מהדיור הציבורי, את הכסף שלקחתם מעידוד תעסוקה באוכלוסיות חלשות, אחר כך תבואו ותגידו בוועדה שיש מסגרות חדשות.

מיקי לוי: מה שאומרת סתיו זה שחייבת להיות משבצת של x כסף עבור המשימה הזאת.

מיקי לוי: זאת הטענה היחידה שיש כאן כרגע.

מיקי לוי: הטענה היא לא על עצם האבטחה עצמה.

<יובל טלר: אני לא מוכר סיפורים לוועדה.

<יובל טלר: ככל שמדובר בהחלטת ממשלה שקובעת מסגרות מאוד ספציפיות, המסגרות הספציפיות האלו מחייבות.

<יובל טלר: במקרה הספציפי הזה נקבעה מסגרת שהייתה מסגרת רחבה יותר.

<יובל טלר: מדובר במסגרת שקבעה שיש קיצוץ תקציבי רוחבי עם הוצאות כנגדו.

<יובל טלר: זה לא שאפשר להחזיר את הקיצוץ התקציבי.

<יובל טלר: ההיפך, צריך להעמיק את הקיצוץ התקציבי כיוון שמדובר בהוצאה תקציבית נוספת.

סתיו שפיר: למה קיצצתם?

<יובל טלר: בגלל שהיו הוצאות במסגרת ההחלטה.

<יובל טלר: נאמר והוסבר במפורש בוועדה את כל הדברים האחרים.

סתיו שפיר: מסתבר שהם היו לא סופיים.

סתיו שפיר: אנחנו יכולים לקבל פניות שנגזרות משם בלי שיש מסגרת סופית.

<יובל טלר: אי אפשר לבטל את הקיצוץ, אולי צריך להגדיל אותו.

<יובל טלר: במסגרת הספציפית הזאת של ההחלטה הצליחו לייצר את ההוצאה התקציבית במסגרת הצרכים התקציביים הקיימים.

משה גפני: אם אנחנו לא מאשרים את הפנייה הזאת, אין אבטחה ברובע המוסלמי בבתי היהודים וברובע היהודי.

סתיו שפיר: יש את משטרת ישראל.

משה גפני: משטרת ישראל לא שם.

סתיו שפיר: משטרת ישראל עושה את תפקידה נאמנה, איפה שצריך להיות היא תהיה.

סתיו שפיר: התקציב הזה הוא דבר שהיה אפשר לדעת עליו מראש.

סתיו שפיר: אם גוזרים מתוך החלטת ממשלה עוד ועוד תקציבים ותוספות למטרות מסוימות, יכולים בשבוע הבא לבוא לפה עם מטרה אחרת.

משה גפני: מדובר פה בדברים מאוד מוגדרים.

משה גפני: לא מדובר פה בדבר שהוא חסר היגיון.

משה גפני: נציג משרד השיכון אומר שחסר כסף.

סתיו שפיר: הם ישבו פה בוועדה.

סתיו שפיר: הם לא הביאו לידיעתם של חברי הכנסת שהעברה הזאת היא לא העברה סופית, שהולכות לבוא פניות תקציביות נוספות מהחלטת הממשלה התיאורטית הזאת שלא מגדירה מסגרות.

משה גפני: את אומרת דברים הגיוניים.

סתיו שפיר: אני רוצה לקבל את חוות הדעת של היועצת המשפטית לוועדה לגבי העניין שאפשר להוציא מהחלטת ממשלה כמה פניות תקציביות שרוצים.

<שלומית ארליך: אם הממשלה אישרה את זה, אני מניחה שכן.

משה גפני: מי בעד פניות 110-112?

משה גפני: בעד – 3

משה גפני: נמנעים – אין

סתיו שפיר: אני מבקשת רביזיה.

סתיו שפיר: פנייה 76 עד 77.

<עמיחי דוד: הפנייה נועדה להגדלת סכום התמיכה ברשויות המקומיות בסך של 25 מיליון שקלים עבור שירותי אבטחת מוסדות חינוך, זאת בהמשך להסכמות בין המדינה להסתדרות בנוגע לאופן העסקה של מאבטחים במוסדות חינוך.

משה גפני: איפה?

<עמיחי דוד: בכל השלטון המקומי.

<עמיחי דוד: הועברו לפני חודש 30 מיליון שקלים.

<עמיחי דוד: זו הפנייה השנייה.

<עמיחי דוד: סך ההסכם הוא של 60 מיליון שקלים.

נורית קורן: עד מתי?

<עמיחי דוד: היה סיכום בין המדינה ובין ההסתדרות לגבי העסקה של עובדי אבטחה במוסדות חינוך.

<עמיחי דוד: בתקופת הקיץ הם היו מפוטרים, עכשיו העסקה תימשך גם בתקופת הקיץ.

סתיו שפיר: למה לקח שנה עד שהסדירו את המנגנון?

<עמיחי דוד: הסיכום היה החל מהקיץ.

סתיו שפיר: הסיכום נחתם ביולי 2015.

<עמיחי דוד: הסכום שכרגע מועבר הוא בגין ביצוע של 2016.

סתיו שפיר: כתוב כאן שהמנגנון להסדרת הנושא סוכם ביולי 2015.

סתיו שפיר: למה לוקח שנה?

<עמיחי דוד: המנגנון כבר בוצע.

<עמיחי דוד: בהתאם לביצוע הסכומים מועברים.

<עמיחי דוד: זה הביצוע שהיה במהלך תקופת הקיץ האחרונה.

<עמיחי דוד: בהתאם לזה מועברים התקציבים.

משה גפני: מי בעד פנייה 76 עד 77?

משה גפני: בעד – 3

משה גפני: נמנעים – אין פניות 76 עד 77 אושרו.

משה גפני: אני מצביע עכשיו על הרביזיה על פניות 91 עד 93 – שירותי דת.

משה גפני: מי בעד הרביזיה, ירים את ידו?

משה גפני: בעד – 1

משה גפני: נמנעים – אין

משה גפני: תקציב פיתוח של משרד התחבורה, מספר פנייה לוועדה 10.

<הראל שליסל: הפנייה נועדה לתקצב הרשאה לתחזוקה של המערכות והקרונות בקו האדום בתל-אביב, והפעלה מתאימה.

<הראל שליסל: הקרונות והמערכות נדחו ל-2016.

<הראל שליסל: תקצבנו ב-2015 הרשאות למכרזי הקרונות והמערכות, וב-2016 הרשאות להפעלה.

<הראל שליסל: המערכות והקרונות נדחו.

<הראל שליסל: ההרשאה יצאה ב-2016 על חשבון ההרשאה של ההפעלה, לכן חסרה לנו עכשיו הרשאה.

סתיו שפיר: למה זה התעכב בשנה?

<איתן טי: מכרז המערכות היה אמור לצאת עם נושא התחזוקה.

<איתן טי: זה לקח כשנה להכין מחדש את המכרז.

<איתן טי: אנחנו מדברים על מכרז שנמצא כבר באוויר.

סתיו שפיר: לוקח שנה להכין את המכרז?

<איתן טי: כן, זה מכרזים של אלפי עמודים.

סתיו שפיר: מי כותב את המכרז?

<איתן טי: חברת נת"ע מעסיקה יועצים חיצוניים.

סתיו שפיר: את מי היא מעסיקה?

<איתן טי: מנהל הפרויקט בעניין הזה הוא חברה בינלאומית.

סתיו שפיר: אתם מעסיקים חברה חיצונית שתכתוב לכם את המכרז?

<איתן טי: ככה מתנהל כל שוק התחבורה.

<איתן טי: חברת נת"ע עברה שינוי מהותי.

סתיו שפיר: נת"ע מנהלת ייעוץ חיצוני שכותב את המכרז?

<איתן טי: כן.

סתיו שפיר: כמה עלה הייעוץ החיצוני הזה?

<איתן טי: האומדן של כל הפרויקט הוא קרוב ל-800 מיליון.

סתיו שפיר: על פני כמה שנים?

<איתן טי: אנחנו מדברים על קרוב לשני עשורים.

סתיו שפיר: יש את המשרד, יש את המינהלת, ויש חברה חיצונית שמקבלת 800 מיליון שקל כדי לפרסם מכרז לעוד חברה חיצונית.

<איתן טי: בכל שוק התשתיות בתחבורה ככה זה בנוי.

סתיו שפיר: למה אתם לא יודעים לכתוב מכרז, אתם המשרד שמתעסק בזה?

<איתן טי: תלוי של מה.

סתיו שפיר: 800 מיליון שקל על ניהול של זה?

סתיו שפיר: זה סכום ענק.

<איתן טי: זה ניהול פרויקט של 16 מיליארד שקל.

<איתן טי: זה הסטנדרט לפרויקט כל כך מורכב בלב מתחם עירוני שמשפיע על כל כך הרבה דברים.

<איתן טי: זו חברת ייעוץ בינלאומית, זו לא חברת ניהול של כמה מהנדסים בישראל.

סתיו שפיר: זה שהיא בינלאומית הופך אותה ליותר טובה?

<איתן טי: כן.

סתיו שפיר: יש לנו אחלה מהנדסים בישראל.

<איתן טי: מהנדסים מצוינים, רק בלי ניסיון בקווי רכבת עירונית, בקווים תת קרקעיים, במנהרות.

<איתן טי: בכל הדברים האלה אין לנו מספיק ניסיון בארץ, צריך יועצים בינלאומיים.

סתיו שפיר: מה הדד ליין של הפרויקט?

<איתן טי: הלוחות הזמנים הם לוחות הזמנים של פרויקט הקו האדום.

<איתן טי: הקו האדום אמור להתחיל הפעלה מוקדמת מבת-ים ב-2020, ב-2021 הפעלה מלאה של הקו.

סתיו שפיר: כמה זמן ניתן לכתוב את המכרז?

<איתן טי: יש עשרות מכרזים שהם מוציאים, זה לא מכרז אחד.

<איתן טי: מכרז המערכות נכתב כ-5 שנים.

סתיו שפיר: לוקח 5 שנים לכתוב מכרז?

<איתן טי: לתכנן ולכתוב מכרז.

סתיו שפיר: זה גם מה שלוקח באנגליה לעשות רכבת?

<איתן טי: דווקא בחו"ל לוקח הרבה יותר זמן לתכנן.

רחל עזריה: ככה זה עובד ברכבות.

<איתן טי: אלה פרויקטים סופר מורכבים.

סתיו שפיר: היו דחיות בתחילת הדרך?

<איתן טי: חברת נת"ע עברה שינוי משמעותי, התחלפה ההנהלה.

<איתן טי: הגיעה הנהלה מאוד מחויבת, מאוד רצינית.

<איתן טי: אנחנו רואים את השינוי הזה.

<איתן טי: השינוי הזה גורר המון השלכות.

<איתן טי: העיכובים נפסקו.

סתיו שפיר: תעביר את תכנית העבודה הזאת.

משה גפני: תעביר לוועדה.

משה גפני: מי בעד אישור פנייה מספר 10, ירים את ידו?

משה גפני: בעד – 2

משה גפני: נמנעים – 1

משה גפני: אני מחדש את ישיבת ועדת הכספים.

משה גפני: על סדר היום פנייה 110-112 – בקשה לדיון מחדש.

משה גפני: מי בעד הבקשה לדיון מחדש, מי נגד, ירים את ידו?

משה גפני: בעד – אין

משה גפני: נמנעים – אין הבקשה לדיון מחדש על פניות 110-112 לא אושרה.

משה גפני: תודה רבה, הישיבה נעולה.